Case ID: 1162870
Sentence 2: Cavabdeh Azərbaycan Respublikasının Mərkəzi Bankı Azərbaycan Respublikasının İnzibati-Prosessual Məcəlləsinin 47-ci maddəsinə uyğun qaydada məhkəmə sərəncamına əsasən iddiaya dair etirazını təqdim edərək göstərmişdir ki, “Azərbaycan Respublikasında fiziki şəxslərin problemli kreditlərin həlli ilə bağlı əlavə tədbirlər haqqında” ölkə başçısının 28.02.2019-cu il tarixli, 551 nömrəli Fərmanının icrası Mərkəzi Bankın 01.03.2019-cu il tarixinə Mərkəzləşdirilmiş Kredit Reyestrinin məlumat bazasına, habelə Fərman çərçivəsində yaradılmış məlumat bazasında göstərilən və müvafiq bankların təqdim etdikləri məlumatlara əsasən həyata keçirilir.Mərkəzi Bankın MKR və PK məlumat bazalarına əsasən Məhərrəmov Füzuli Xəlil oğlu ilə “xxxx” ASC arasında 11.12.2014-cü il tarixində 4000 ABŞ dolları məbləğində kredit müqaviləsinin bağlanılmasına dair qeydlər daxil edilmişdir.Lakin bu kredit müqaviləsi, eləcə dəvətəndaşın kredit tarixçəsinə daxil edilmiş “xxxx” ASC-nin 22.02.2016-cı il tarixli kredit müqaviləsi üzrə borcalanın şəxsiyyətini təsiq edən məlumatlar, bank İD və hesab nömrəsi, habelə devalvasiya tarixlərinə və Fərmanın qüvvəyə mindiyi günə əsas kredit borcları ilə bağlı qeydlər məlumat bazasına düzgün ötürülməmişdir.Yuxarıda qeyd edilən səbəblərdən vətəndaşın Fərmanın təsir dairəsinə düşüb-düşməməsini müəyyən etmək mümkün olmamışdır.Cavabdeh göstərilənlərin nəzərə alınmasını məhkəmədən xahiş etmişdir.